da en nb da en en da da ro sv sl da da da da tr da de da nb da da da da da da da da da da da da da da da fi es da es es nl tr da en en tr da sq da en en cs en ca nb nn en es en en da de en en
God weekend på Pejsegaarden. – Tommy og Henning Jørgensen
Vestjysk Efterårs Træf i Vinderup.
5. februar 2018 Henning Blog
Jeg beklager meget, at jeg først i dag kommer med noget fra weekenden. Jeg havde imidlertid en krævende omgang. Efter to tætte dage i DdB regi, så var jeg til 80 års fødselsdag i familien, adskillige km. nord for Thisted om  søndagen.
Lad os begynde fredag aften i kælderen på Pejsegaarden. Skønt og velsmagende ta’ selv bord. Hyggeligt. Så ind i aktivitetsrummet. Snakke lidt med folkene i boderne. Der var flotte duer og stamtavler hos Danmarksmester, Jan Hasselstrøm
Derefter op i foredragssalen, hvor M&C var ved at gøre klar til Jos Thoné. Der var allerede ankommet rigtig mange mennesker, og inden start var vi vel oppe på ca. 150 tilhører. Vi ved, at det bliver godt, når Chr. Hansen står for interviewet. Jos Thoné var også i hopla, så det blev en fremragende aften, som i øvrigt også sluttede med en super god auktion.
Et lille udsnit af tilhørerne.
Chr. spurgte: hvad sætter du pris på ved en dues bygning og udstråling. Jos forlangte at få sin favorithun, som var med blandt auktionsduerne. Det var en mørk grislet hun med lidt hvidt hoved. Jeg havde held til at få den i hånden, da den skulle i bur igen. Det var aftenens stjerneøjeblik for mig. Jeg måtte simpelt hen købe den, selv om den blev dyr. Nu har jeg jo endegyldigt lukket mit avlsslag, så den må gå i dagligstuen.
Aftenen fortsatte, og Jos blev mere og mere ivrig. Det var simpelt hen super, og der kom mange gode spørgsmål fra forsamlingen. Jeg husker ikke sådan nøjagtigt, men på vejen hjem var min chauffør, Holger Wittke, virkelig varmet op. Der kan du bare se, man skal ikke gøre det mere besværligt end nødvendigt, så både duer og slagpasser kan få glæde ud af at være i slaget. Det passede Holger godt. Han har også kun et lille slag, men tager man bestandstørrelse med i vurdering, så vil jeg tro, at han har fløjet lige så godt som Thoné, men der var virkelig mange andre godbider med i foredraget. Han flyver på foder fra Beyers, som i øvrigt nu også forhandles af Meldgaard a/s. Beyers chefforhandler og i øvrigt også Jos Thoné var at finde i MVLs bod begge dage.
Efter foredraget skulle der være auktion over 20 duer fra Thoné. Denne var katalog nr. 1. En virkelig køn hun. Jeg tog godt nok også et billede af den mørkgrislede, men det blev ikke godt nok til at være med her. Der var en god kvalitet over alle tyve, så de blev betalt virkeligt godt.
Lørdag var der rigtig mange mennesker. Jeg fik lige tid til at se duer i klasse 1 og 2. Finn & Kurt Nielsen 189 havde mange flotte duer med, og de løb også med en del af de flotte præmier. Jeg var bange for, at disse præmier i år ville være 2 sække korn fra Natural, men det var det heldigvis ikke. Noget andet er så, at en mand fra Randers, tror jeg, tiltalte mig, mens jeg var ved at kigge på duerne. Han fortalte, at de havde konstateret, at der i flere sække manglede 1,2 og 3 kg. Det kunne Peter Olesen dog ikke gøre for, men han ville kontakte fabrikken for at få det strammet op.
Der var en flot præmieuddeling, og kort efter den skulle auktionen i gang over de mange flotte danske unger.
Auktionen var sædvanen tro under ledelse af Peter Andersen, og så skal man selv være godt orienteret om duerne, for Peter har ikke tid til at fortælle noget som helst om dem, ja! ja! DE blev dog pænt solgt. Dyrest blev naturligvis den flotte han unge efter 1023 hos Meldgaard og Jeppesen. Den løb op i 7.000.
Senere trillede vi hen til mødelokalet. Her skulle der først være præmieuddeling. De to danske mestre, Jan Hasselstrøm og Anders Brøbech blev behørigt hyldet. De øvrige blev hyldet samlet. Det var flot, men også her, som blandt auktionsduerne, var der frafald, formentlig på grund af den herskende influenza.
Mødet blev hurtigt færdigt. Der var ikke mange, der ville på talerstolen denne gang. Alle vidste, at Pia Vest Christensen, 031 skulle afløse Erik Rasmussen, men der blev pinligt tavshed, da vi nåede til det punkt. Det stod jo ikke i dagsordenen, og man kunne da være sikker på, at Erik ikke selv ville gå på talerstolen og sige op. Hold da fast, hvor naivt af både sekretariat og HB. Det var lige ved at ligne deres gerning med Natural. Vi fik langt om længe valgt Pia med et bragende bifald.
Ja, men så sluttede det med, at formanden var glad for alt det hele, og denne gang også for indsatsen fra M&C fredag aften.
Jeg var ikke med til festen om aftenen, men jeg har fået fortalt, at den var meget hyggelig. Formanden blev meget hyldet og fik organisationens guldmedalje. Det vil jeg også gerne ønske ham tillykke med. Det har du virkelig fortjent, Erik. Erik Rasmussen blev også helt fortjent hyldet og udnævnt til æresmedlem.
Jeg vil slutte med at håbe, at det også bliver M&C, der står for fredags arrangementet næste år.
Arkiv Vælg måned september 2022  (2) august 2022  (3) juli 2022  (5) juni 2022  (4) maj 2022  (4) marts 2022  (1) januar 2022  (2) december 2021  (3) november 2021  (2) oktober 2021  (1) september 2021  (1) august 2021  (6) juli 2021  (3) juni 2021  (6) maj 2021  (7) januar 2021  (1) december 2020  (2) november 2020  (2) oktober 2020  (1) september 2020  (4) august 2020  (3) juli 2020  (4) juni 2020  (5) maj 2020  (3) april 2020  (3) marts 2020  (5) februar 2020  (1) januar 2020  (2) december 2019  (1) november 2019  (3) oktober 2019  (6) september 2019  (1) august 2019  (3) juli 2019  (5) juni 2019  (4) maj 2019  (4) april 2019  (2) februar 2019  (1) januar 2019  (3) december 2018  (2) november 2018  (2) oktober 2018  (8) september 2018  (6) august 2018  (5) juli 2018  (5) juni 2018  (5) maj 2018  (4) april 2018  (1) marts 2018  (2) februar 2018  (3) januar 2018  (2) december 2017  (1) november 2017  (1) oktober 2017  (18) september 2017  (11) august 2017  (5) juli 2017  (4) juni 2017  (7) maj 2017  (6) april 2017  (4) marts 2017  (3) februar 2017  (4) januar 2017  (5) december 2016  (3) november 2016  (5) oktober 2016  (9) september 2016  (4) august 2016  (6) juli 2016  (10) juni 2016  (9) maj 2016  (9) april 2016  (3) marts 2016  (2) februar 2016  (6) januar 2016  (4) december 2015  (3) november 2015  (3) oktober 2015  (7) september 2015  (3) august 2015  (6) juli 2015  (5) juni 2015  (7) maj 2015  (7) april 2015  (2) marts 2015  (3) februar 2015  (4) januar 2015  (8) december 2014  (2) november 2014  (6) oktober 2014  (6) september 2014  (3) august 2014  (7) juli 2014  (9) juni 2014  (8) maj 2014  (8) april 2014  (5) marts 2014  (3) februar 2014  (3) januar 2014  (2) december 2013  (2) november 2013  (2) oktober 2013  (8) september 2013  (4) august 2013  (4) juli 2013  (10) juni 2013  (11) maj 2013  (9) april 2013  (4) marts 2013  (2) februar 2013  (3) januar 2013  (6) december 2012  (7) november 2012  (10) oktober 2012  (6) september 2012  (3) august 2012  (7) juli 2012  (10) juni 2012  (9) maj 2012  (10) april 2012  (6) marts 2012  (6) februar 2012  (5)
4i1 Mix 79 All-in-One Antwerpen Belgien beregningsområder blæseren duernes farver enkehunner FCI Freddy GPS Guldspir Holland. Hollænderen hård vind Iceman Jef De Wilder Jernbanevogn som klubhus Jos Van Olmen juleaften kanariefugle KE. Brøgger. kontrolur krakterbog Locco M&C Meldgaard & Jeppesen mesterskaber Miss Taranta MVL-cup nyt slag Nørreskoven Ronidazol savsmuld sektionsvinder Six - 221 starten Sven Hägg Tre hvide Duer træning varme vinterunger Zieken østenvind
Powered by WordPress and Smartline.